Document ID: 32009R1196

KOMISIJAS REGULA (ES) Nr. 1196/2009
(2009. gada 4. decembris),
ar ko nosaka aizliegumu kuģiem, kuri peld ar dalībvalstu karogu, zvejot sarkanasarus NAFO apgabala 3M rajonā
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2002. gada 20. decembra Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (1) un jo īpaši tās 26. panta 4. punktu,
ņemot vērā Padomes 1993. gada 12. oktobra Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (2), un jo īpaši tās 21. panta 3. punktu,
tā kā:
(1)
Padomes 2009. gada 16. janvāra Regulā (EK) Nr. 43/2009, ar ko 2009. gadam nosaka konkrētu zivju krājumu un zivju krājumu grupu zvejas iespējas un ar tām saistītus nosacījumus, kuri piemērojami Kopienas ūdeņos un - attiecībā uz Kopienas kuģiem - ūdeņos, kur nepieciešami nozvejas limiti (3), ir noteiktas kvotas 2009. gadam, tostarp vairākiem NAFO apgabala zivju krājumiem.
(2)
Saskaņā ar Komisijas rīcībā esošo informāciju Kopienas kuģi un citu Līgumslēdzēju pušu kuģi ar nozveju no šīs regulas pielikumā norādītā krājuma ir pilnībā apguvuši 2009. gadam iedalīto KPN (kopējo pieļaujamo nozveju).
(3)
Tāpēc saskaņā ar attiecīgo minētās regulas 1. zemsvītras piezīmi jāaizliedz zveja no šā krājuma, nozvejas paturēšana uz kuģa, pārkraušana citā kuģī un izkraušana,
IR PIEŅĒMUSI ŠO REGULU.
1. pants
Kvotas pilnīga apguve
KPN 2009. gadam, kura šīs regulas pielikumā minētajām NAFO Līgumslēdzējām pusēm iedalīta pielikumā norādītajam krājumam, uzskata par pilnībā apgūtu.
2. pants
Aizliegumi
Zveja no šīs regulas pielikumā norādītā krājuma, ko veic kuģi, kuri peld ar pielikumā minēto dalībvalstu karogu vai ir reģistrēti šajās dalībvalstīs, ir aizliegta. Turklāt ir aizliegts paturēt uz kuģa, pārkraut citā kuģī vai izkraut nozveju no šā krājuma, ja to nozvejojuši minētie kuģi.
3. pants
Stāšanās spēkā
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 4. decembrī

Labels: 8
18
6